Quoniam que scripto commendant certius ad memoriam reducuntur, manifestum sit omnibus tam futuris quam presentibus quod Guido de Virgiaco multociens inquietaverat ecclesiam Sancti Benigni, et calumpniam fecerat de duobus fratribus ejusdem ecclesie clientibus, Dominico scilicet et Gerardo; tandem Dei voluntate et gratia ductus, male et injuste erga ecclesiam egisse recognovit, etsi quid etiam juris in predictis fratribus haberet, in manu Philippi abbatis in perpetuum guirpivit. Et ut ratior atque notior esset hec recognitio, in presentiam Hugonis, ducis Burgundie, pariter perinde venerunt abbas et ipse Guido, et coram ipso Duce et pluribus de domo sua militibus atque clientibus, quorum nomina subscripta sunt, hoc ipsum recognovit et testimonio sigilli Ducis confirmari rogavit. De militibus affuerunt idem Guido; Odo de Lambre; Aymo de Divione; Odo Grossus; Pontius Chanlardus; de clientibus Ducis: Petrus de Vesrac; Thomas; Henricus de Castell.; Guido Merescaldus. De clientibus abbatis: Girardus, camerarius, et filius ejus; Belardinus; Huricus Cocus.